KOMISIJOS SPRENDIMAS
2005 m. sausio 28 d.
iš dalies keičiantis Sprendimo 2003/634/EB I ir II priedus dėl patvirtintų zonų ir patvirtintų ūkių nepatvirtintose zonose statuso suteikimo dėl žuvų virusinės hemoraginės septicemijos (VHS) ir infekcinės hematopoetinės nekrozės (IHN) patvirtinimo programų
(pranešta dokumentu Nr. K(2005) 148)
(Tekstas svarbus EEE)
(2005/67/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir produktų patekimą į rinką (1), ir ypač į jos 10 straipsnio 2 dalį,
kadangi:
(1)
Komisijos sprendimu 2003/634/EB (2) yra patvirtinamos ir išvardijamos įvairių valstybių narių pateikiamos programos. Programos yra sudarytos taip, kad valstybė narė galėtų pradėti procedūras dėl zonos ar ūkio, esančio nepatvirtintoje zonoje, kad galėtų gauti patvirtintos zonos ar patvirtinto ūkio, esančio nepatvirtintoje zonoje, statusą dėl vienos ar kelių žuvų ligų, susijusių su virusine hemoragine septicemija (VHS) ir infekcine hematopoetine nekroze (IHN).
(2)
2004 m. balandžio 20 d. laišku Kipras pateikė paraišką patvirtinti programos, kuri bus taikoma visoje Kipro teritorijoje. Pateikta paraiška atitinka Direktyvos 91/67/EEB 10 straipsnio nuostatus, todėl programa turėtų būti patvirtinta.
(3)
Programos, taikomos Val Brembana zonai ir Azienda Troticoltura S. Cristina ūkiui Italijoje, buvo užbaigtos. Todėl jos turėtų būti pašalintos iš Sprendimo 2003/634/EB I ir II priedų.
(4)
Todėl Sprendimą 2003/634/EB reikėtų atitinkamai iš dalies pakeisti.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2003/634/EB iš dalies keičiamas taip:
1)
I priedas yra pakeičiamas šio sprendimo I priedu.
2)
II priedas yra pakeičiamas šio sprendimo II priedu.
2 straipsnis
Šis sprendimas skirtas valstybėms narėms.
Priimta Briuselyje, 2005 m. sausio 28 d.